
A   V   I   Z

asupra proiectului de Lege privind aprobarea Ordonanţei de urgenţă a Guvernului nr. 203/2005 pentru modificarea şi completarea Legii nr. 571/2003 privind Codul fiscal, Camera Deputaţilor fiind Cameră decizională (PLx 211/2006)


În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare, în procedură de urgenţă cu proiectul de Lege privind aprobarea Ordonanţei de urgenţă a Guvernului nr. 203/2005 pentru modificarea şi completarea Legii nr. 571/2003 privind Codul fiscal, Camera Deputaţilor fiind Cameră decizională.


Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 11 aprilie 2006.


             Proiectul de lege vizează reglementarea unor situaţii care au generat necesitatea unor completări corespunzătoare ale cadrului legislativ existent precum şi a celor generate de procesul armonizării treptate cu prevederile legislative proprii ţărilor Uniunii Europene.

              Modificările legislative propuse sunt:

· preluarea din actele normative speciale privind organizarea şi funcţionarea Regiei Autonome „Administraţia Patrimoniului Protocolului de Stat”, a unro prevederi referitoare la deductibilitatea chetuielilor suportate de către aceasta, pentru excedentul de cheltuieli înregistrate de SENAT, CAMERA DEPUTAŢILOR, ADMINISTRAŢIA PREZIDENŢIALĂ, GUVERN şi CURTEA CONSTITUŢIONALĂ;

· în domeniul accizelor, potrivit Directivei 92/12/CEE care reglementează regimul general, deţinerea, circulaţia şi controlul produselor supuse accizelor, toate produsele supuse accizelor armonizate, reglementate prin această directivă, intră sub incidenţa sistemulului de antrepozitare fiscală.


În urma dezbaterilor, membrii Comisiei pentru politică economică, reformă şi privatizare au hotărât cu 23 de voturi pentru şi o abţinere ca proiectul de lege să fie aprobat,  cu un amendament admis, redat  în  anexa  nr. 1.

                PREŞEDINTE,


     Mihai Tudose

         SECRETAR






    Vasile Cosmin Nicula
                                                                                                                       Consilier parlamentar

                                                                                                               

Alina Hodivoianu

	Nr.

Crt.
	Textul Senatului
	Amendament propus
	Motivare

	1.
	Art. I pct. 1 lit. c)  cheltuielile aferente producerii şi emiterii permiselor de şedere temporară/permanentă pentru cetăţenii străini, în condiţiile reglementărilor legale.
           
	Art. I pct. 1 lit. c)  se modifică după cum urmează:

Art. I pct. 1 lit. c)  cheltuielile reprezentând diferenţa dintre sumele aferente producerii şi emiterii permiselor de şedere temporară/permanentă pentru cetăţenii străini şi sumele încasate de la aceştia.
Autori: dep. Petru Lakatos – grup parlamentar UDMR       
               dep. Bogdan Pascu – grup parlamentar PC                                                                                                                                                                                                                                                                                                                                                                                                                                                                                                                            
	Principiul economic conform căruia deducerile se fac doar pe diferenţa dintre venituri şi cheltuieli.

